Áform um mikla stíga - og gatnagerð á Akranesi Tækni - og umhverfissviði Akraneskaupstaðar verður falið að gera heilstæða tillögu um stígagerð á Akranesi og umhverfis bæinn sem verði í senn hjóla - , göngu - og hlaupastígur , ef tillaga meirihluta bæjarstjórnar sem fylgir fjárhagsáætlun næsta árs nær fram að ganga . Auk þess að þjóna útivist Akurnesinga er stígunum ætlað að hvetja til þess að á Akranesi fari fram hlaupakeppnir , þ.e. víðavangshlaup og skipulagðar gönguferðir um söguslóðir á Akranesi . Lýsing verði meðfram stígum og samstæð lýsing sett við gönguleiðir inni í bænum með stígum sem þar liggja . Sama tillaga felur í sér að tækni - og umhverfissviði verði falið að undirbúa og bjóða út öll útboðsverk varðandi gatna - og stígagerð þannig að hægt verði að ganga frá samningum um verkin eigi síðar en um mánaðamótin janúar-febrúar næstkomandi . Tillagan gerir ráð fyrir að einstaklingum og fyrirtækjum yrði gefin kostur á að ganga inn í sömu einingaverð og bærinn nýtur við framkvæmdir sínar í viðkomandi götum eða hverfum á hverjum tíma . Skrá um fyrirhugaðar framkvæmdir má finna á vef Akraneskaupstaðar , þar sem ýmislegt er að finna varaðandi fjárhagsáætlunina fyrir næsta ár .